Pielikums

APSTIPRINĀTS

ar LU 21.03.2025.

rīkojumu Nr. 1-4/129

**Latvijas Universitātes Studiju maksas noteikumi**

*Ar grozījumiem ,kas izdarīti līdz 08.07.2025.*

*Grozījumi: 08.07.2025. rīkojums Nr. 1-4/305*

Izdoti saskaņā ar

Latvijas Universitātes Satversmes 10. punktu

# Vispārējie noteikumi

1. Latvijas Universitātes (turpmāk – LU) Studiju maksas noteikumi (turpmāk – noteikumi) nosaka kārtību, kādā LU nosaka maksu par studiju programmas apguvi, gadījumus, kuros piemēro studiju maksas samazināšanu vai atbrīvošanu no tās, kā arī rīcību studiju maksas kavējumu gadījumā.
2. Par fakultātes studiju programmu realizēšanu un attīstību ir atbildīgs tās dekāns.

# Studiju maksas noteikšana

1. Studiju maksu studējošajam nosaka par visas studiju programmas apguvi.
2. Studiju maksa programmām, kurām tā noteikumos paredzētajā kārtībā netiek mainīta, saglabājas esošajā apmērā.
3. Studiju maksai jānodrošina studiju programmas atbilstība spēkā esošajiem LU kvalitātes standartiem.
4. Studiju maksu studiju laikā drīkst mainīt šādos gadījumos:
	1. Centrālās statistikas pārvaldes noteiktā patēriņa cenu inflācija Latvijā gada laikā pārsniedz 5,0%;
	2. neparedzamu apstākļu rezultātā nav iespējams īstenot studiju programmu par līdzšinējiem finanšu līdzekļiem (piemēram, kara stāvoklis, ekonomiskā krīze vai dabas katastrofa, vai citi iemesli).
5. Studiju maksas nākamajā akadēmiskajā gadā imatrikulējamiem studējošajiem var mainīt, ņemot vērā šādus faktorus:
	1. esošā studiju maksa attiecīgajā programmā;
	2. valsts budžeta dotācija attiecīgajā programmā;
	3. citu finansētāju atbalsta apjoms attiecīgajā programmā;
	4. patēriņa cenu inflācija un citi objektīvi izmaksu faktori (piem., valstiski noteikts atlīdzības likmju pieaugums);
	5. studiju programmas pieprasījums/konkurss uz studiju vietu;
	6. vietējo un starptautisko konkurentu piedāvājums līdzīgām studiju programmām;
	7. programmu uzturēšanas izmaksas;
	8. līdzīgu studiju programmu studiju maksa LU;
	9. fakultātes stratēģiskie mērķi (piemēram, jaunu vai prioritāru studiju programmu attīstībai un konkurētspējas paaugstināšanai) un pieejamie finanšu līdzekļi to sasniegšanai.
6. Studiju maksas pieaugums ir paredzēts studiju kvalitātes saglabāšanai un uzlabošanai, papildus iegūtos līdzekļus prioritāri ieguldot personāla atalgojumā, tehniskajā aprīkojumā un digitālajās platformās.
7. Studiju maksas izmaiņu process programmām, kurām mainās studiju maksa:
	1. Finanšu un uzskaites departaments (turpmāk – FUD) līdz 1. septembrim sagatavo studiju maksas izmaiņu vadlīnijas un priekšlikumu par studiju maksas apmēru studiju programmām;
	2. LU fakultātes, vadoties pēc aktuālās situācijas, atbilstoši šo noteikumu 6. un/ vai 7. punktam un no FUD saņemtajām vadlīnijām un priekšlikumiem sagatavo piedāvājumu un iesniedz to FUD, attiecīgās fakultātes studējošo pašpārvaldei un Latvijas Universitātes Studentu Padomei (turpmāk – LU SP) līdz 1. oktobrim;
	3. FUD saņemto informāciju iesniedz LU kancleram, kurš attiecīgos dokumentus virza izskatīšanai LU vadībā;
	4. LU rektors iesniedz studiju maksu izmaiņu priekšlikumu LU Padomei līdz 15. oktobrim;
	5. lēmumu par studiju maksas apmēru LU Padome pieņem līdz 1. decembrim, izvērtējot LU rektora iesniegto priekšlikumu un pieprasot LU SP atzinumu;
	6. Ja LU SP nepiekrīt kādas studiju programmas studiju maksas apmēram, LU Padome līdz 1. decembrim veic pārrunas ar LU SP.
8. Studējošajam, kurš atsāk studijas pēc LU piešķirtā studiju pārtraukuma vai kurš atjaunojas studijām pēc eksmatrikulācijas, pārnāk no citas LU studiju programmas vai citas augstskolas, nosaka tādu studiju maksu kā pārējiem attiecīgajā studiju programmā un semestrī studējošajiem.
9. Latvijas pilsonis, kurš brīvprātīgi pieteicies valsts aizsardzības dienestam un, beidzoties dienesta termiņam, atvaļināts rezervē un atsāk vai uzsāk studijas, var pretendēt uz budžeta studiju vietām atbilstoši spēkā esošajiem normatīvajiem aktiem.
10. Studējošajiem, kuriem ir atzīti iepriekšējā izglītībā (tajā skaitā iepriekšējos studiju periodos LU vai citās augstskolās) vai profesionālajā pieredzē iegūti studiju rezultāti un kuriem semestrī apgūstamo kursu apjoms ir mazāks nekā semestrī noteiktais, semestra studiju maksu nosaka fakultātes dekāns proporcionāli apgūstamo studiju kursu kredītpunktu apjomam no atbilstošā semestra studiju maksas.
11. Studiju maksas noteikšanas kārtību kopīgās studiju programmās nosaka savstarpējos līgumos.

# Studiju maksas grafiks un studiju maksas samaksa

1. Studiju maksas grafika veidošanas pamatprincipi:
	1. pretendentiem, kuri reģistrējušies uz maksas studiju vietām, imatrikulācija studijām LU notiek pēc pirmā studiju maksas maksājuma samaksas (nauda ir ieskaitīta LU bankas kontā) atbilstoši līgumā par studijām (turpmāk – studiju līgums) noteiktajam;
	2. studiju maksas maksājumu grafiku studējošajam veido atbilstoši noteikumu pielikumam un to norāda studiju līguma pielikumā;
	3. atkāpe no noteikumu pielikumā noteiktā maksājumu grafika parauga pieļaujama tikai ar fakultātes dekāna/ filiāles vadītāja vai Doktorantūras skolas direktora atļauju.
2. Studējošajam studiju līgumā noteiktie maksājumi jāveic pilnā apmērā līdz studiju līgumā norādītajiem maksājuma datumiem.
3. Septiņas dienas pirms kārtējā maksājuma datuma no LU Informācijas sistēmas (turpmāk – LUIS) uz studējošā LU elektroniskā pasta adresi nosūta atgādinājumu par nepieciešamību veikt studiju maksas samaksu, norādot maksājamo summu un pievienojot tiešsaistes saiti uz elektronisku vidi, kurā iespējams veikt apmaksu.

# Studiju maksas atvieglojumi

1. Studējošajam ir tiesības lūgt piešķirt studiju maksas atvieglojumus šādos gadījumos:
	1. sakarā ar bērna piedzimšanu, ja studējošā finansiālais stāvoklis minēto apstākļu iestāšanās dēļ ir kļuvis nepietiekams studiju maksājumu pilnai samaksai;
	2. sakarā ar studējošā smagu slimību vai invaliditāti, tuva radinieka smagu slimību vai nāvi, ja studējošā finansiālais stāvoklis minēto apstākļu iestāšanās dēļ ir kļuvis nepietiekams studiju maksājumu pilnai samaksai;
	3. sakarā ar neparedzētiem smagiem ģimenes apstākļiem, ja studējošā finansiālais stāvoklis minēto apstākļu iestāšanās dēļ ir kļuvis nepietiekams studiju maksājumu pilnai samaksai;
2. Studiju maksas atvieglojumu nosaka semestrim, un tā maksimālais apmērs ir līdz 50 % no attiecīgā semestra studiju maksas, ņemot vērā studējošā finansiālo stāvokli.
3. Studiju maksas atvieglojumu piemērošanas kārtība:
	1. studējošais iesniedz fakultātes dekānam/ filiāles vadītājam iesniegumu, kurā norādīti apstākļi, kas atbilst šo noteikumu 17. punktā minētajiem gadījumiem, un vēlamais samazinātās studiju maksas apmērs. Iesniedzot iesniegumu, studējošais uzrāda šādus dokumentus:
		1. noteikumu 17.1. punktā minētajā gadījumā – iepriekšējā vai kārtējā studiju gada laikā izdotu bērna dzimšanas apliecību, kā arī dokumentus, kas apliecina finansiālā stāvokļa pasliktināšanos;
		2. noteikumu 17.2. punktā minētajā gadījumā – iepriekšējā vai kārtējā studiju gada vai semestra laikā izdotu darbnespējas lapu, invaliditātes apliecību vai miršanas apliecību, kā arī dokumentus, kas apliecina finansiālā stāvokļa pasliktināšanos;
		3. noteikumu 17.3. punktā minētajā gadījumā – atbilstošu valsts vai pašvaldību iestāžu izdotus dokumentus, kas apliecina šādu apstākļu pastāvēšanu (piemēram, izziņas no Valsts ugunsdzēsības un glābšanas dienesta, policijas, Nodarbinātības valsts aģentūras, pašvaldību sociālajiem dienestiem u.tml.), kā arī dokumentus, kas apliecina finansiālā stāvokļa pasliktināšanos;
	2. studējošā iesniegumu izvērtē fakultātes dekāns vai filiāles vadītājs un pieņem vienu no šādiem lēmumiem:
		1. pilnībā vai daļēji apmierināt studējošā lūgumu. Šādā gadījumā lietvedis ievada izmaiņas LUIS, sagatavo jaunu pielikumu studiju līgumam un iesniedz to parakstīšanai dekānam vai filiāles vadītājam un studējošajam;
		2. atteikt studējošā lūguma izpildi. Šādā gadījumā lietvedis par to informē studējošo, nosūtot ziņojumu uz studējošā LU elektroniskā pasta adresi.
4. Samazinot studiju maksu šo noteikumu 19.2.1. punkta kārtībā, fakultātes vai filiāles nesaņem kompensāciju no LU budžeta vai citiem avotiem un ieņēmumu plāns netiek samazināts.
5. Dekāna vai filiāles vadītāja lēmumu par studiju maksas atvieglojumu atteikumu studējošais var apstrīdēt Augstskolu likumā noteiktā kārtībā 1 mēneša laikā no lēmuma paziņošanas.
6. Ar LU vadības lēmumu studējošajam var piemērot studiju maksas atvieglojumu:
	1. par valsts vai starptautiska mēroga sasniegumiem LU sporta vai kultūras dzīvē, kā arī par nozīmīgu valsts vai starptautiska mēroga ārpuskārtas ieguldījumu LU publiskā tēla veicināšanā. Iesniegumu par šī studiju maksas atvieglojuma piemērošanu izvērtē un priekšlikumu piemērot konkrētajam studējošajam LU vadībai iesniedz tās LU iestādes vadītājs, kuras kompetencē ir attiecīgie jautājumi;
	2. LU noslēgto sadarbības līgumu ietvaros, kuros studiju maksas atvieglojums paredzēts kā motivācija studiju uzsākšanai. Iesniegumu par šī studiju maksas atvieglojuma piemērošanu izvērtē un priekšlikumu piemērot konkrētajam sadarbības līgumam LU vadībā pirms sadarbības līguma parakstīšanas saskaņo tās LU iestādes vadītājs, kuras kompetencē ir attiecīgais līgums;
	3. gadījumos, kad studējošais ir nonācis tādā nepārvaramas varas situācijā, kuras rezultātā ir apgrūtināta vai ietekmēta paša studējošā un studējošā mītnes zemes finanšu situācija, piemēram, kara vai bruņota konflikta situācija, dabas katastrofas u.tml. Iesniegumu par šāda studiju maksas atvieglojuma piemērošanu konkrētam studējošajam vai studējošajiem LU vadībai iesniedz pats studējošais vai studējošie, iesniegumam pievienojot dokumentus, piemēram, izziņas no valsts vai starptautiskām iestādēm, kas apstiprina konkrētos apstākļus. Šāda jautājuma izskatīšanu var iniciēt arī LU vadības pārstāvji, fakultāšu dekāni vai filiāļu vadītāji.

# Studiju maksas atvieglojumi doktorantiem

1. LU apmaksā studiju maksu LU doktorantūras studiju programmā sekmīgi studējošiem darbiniekiem, kas LU ir nodarbināti pamatdarbā.
2. LU var atbrīvot no studiju maksas citu valstu doktorantus, kas ir nodarbināti LU īstenotajos Latvijas Republikas, Eiropas Savienības vai citos zinātniskajos, pētnieciskajos projektos un disertāciju izstrādā LU vai pie LU sadarbības partnera, ar kuru noslēgts attiecīgs sadarbības līgums.
3. Noteikumu 23. un 24. punktu piemēro, ja darbinieka prasmes un izglītība nepieciešama LU kā darba devējam un darbinieka iesniegumu saskaņo attiecīgās LU akadēmiskās iestādes (kurā studējošais studē vai plāno studēt) vadītājs.
4. Šo noteikumu 23. un 24. punktā noteiktajos gadījumos iesniegto dokumentu atbilstību normatīvo aktu prasībām izvērtē Personālvadības departaments un iesniedz priekšlikumu lēmuma pieņemšanai Doktorantūras skolas direktoram.
5. Darbinieks var saņemt doktora studiju programmas maksas apmaksu vai atbrīvojumu no doktora studiju programmas studiju maksas LU tikai vienu reizi.
6. Ja darbinieks doktoranta darba tiesiskās attiecības ar LU pārtrauc, tad atbrīvojums no studiju maksas izbeidzas dienā, kad spēku zaudē darba līgums, izņemot, ja darbinieks turpina nodarbinātību un izstrādā disertāciju saskaņā ar noteikumu 24. punktu.

# Studiju maksas atvieglojumu noformēšanas un izpildes kontrole

1. Nepieciešamo lietvedību un kontroli pār šo noteikumu izpildi nodrošina šādas LU iestādes:
	1. doktorantiem – Doktorantūras skola;
	2. medicīnas rezidentiem – Rezidentūras attīstības programma;
	3. pārējiem studējošajiem – attiecīgā fakultāte vai filiāle.
2. Papildu pakalpojumus vai papildu studijas un eksamināciju ārpus studiju programmā noteiktā apjoma studējošais neatkarīgi no finansējuma veida apmaksā saskaņā ar LU noteiktajām maksas pakalpojumu cenām.

# Maksājumu grafika izmaiņas

1. Studējošajam, kurš ir nonācis objektīvās maksājuma grūtībās, ir tiesības lūgt grozīt studiju līgumā noteikto studiju maksājumu grafiku, iesniedzot brīvas formas iesniegumu attiecīgās fakultātes dekānam/ filiāles vadītājam, norādot maksājuma termiņa atlikšanas iemeslu, vēlamo maksājuma datumu vai individuālo maksājuma grafiku. Iesniegumu lietvedis pievieno studējošā lietai LUIS.
2. Fakultātes dekāns, viņa pilnvarota persona vai filiāles vadītājs vienas nedēļas laikā izskata iesniegumu un pieņem lēmumu akceptēt vai atteikt studējošā piedāvātajam maksājuma datuma termiņa pagarinājumam vai individuālajam maksājumu grafikam.
3. Pozitīva lēmuma gadījumā lietvedis izveido LUIS jaunu maksājuma grafiku (maksājuma grafikā var tikt mainīti tikai samaksas termiņi, citas izmaiņas maksājuma grafikā nav pieļaujamas), sagatavo jaunu studiju līguma pielikumu parakstīšanai un nodrošina, ka studējošo pielaiž pie studijām.
4. Jaunais maksājuma datums nedrīkst būt vēlāks kā nākamais grafikā paredzētais maksājuma datums, bet ne vēlāk kā semestra četrpadsmitās nedēļas beigu datums.
5. Ja lēmums ir negatīvs, lietvedis nosūta ziņojumu uz studējošā LU elektroniskā pasta adresi.

# Studiju maksas samaksas kavējumi

1. Ja studējošais līdz studiju līgumā norādītajam studiju maksas maksājuma datumam nav veicis maksājumu pilnā apmērā, tad:
	1. studējošais netiek pielaists studijām;
	2. pēc kavētā studiju maksas maksājuma datuma nākamajā un septītajā dienā no LUIS uz studējošā LU elektroniskā pasta adresi tiek nosūtīts brīdinājums par eksmatrikulāciju, tajā skaitā informācija par neveiktā maksājuma apmēru, par liegumu piedalīties studijās un par sagaidāmo eksmatrikulāciju četrpadsmitajā dienā pēc maksājuma datuma. Ziņojumiem pievieno tiešsaistes saiti uz elektronisku vidi, kurā iespējams veikt apmaksu;
	3. septītajā kalendārajā dienā pēc kavētā maksājuma datuma sistēmā LUIS automātiski tiek sagatavots rīkojuma projekts par studējošā eksmatrikulāciju ar norādītu eksmatrikulācijas datumu un par to tiek nosūtīts informatīvs paziņojums lietvedim;
	4. nākamajā darba dienā pēc četrpadsmitās kalendārās dienas pēc kavēta studiju maksas maksājuma datuma LU izdod rīkojumu par studējošā eksmatrikulāciju, izņemot, ja studējošā maksājuma grafikā ir veiktas izmaiņas saskaņā ar šo noteikumu nosacījumiem;
	5. ja ir noslēgts studiju kredīta līgums, tad akadēmiskā gada rudens semestrī eksmatrikulācija netiek ierosināta līdz 30. novembrim, pavasara semestrī – līdz 30. aprīlim.

# Rīcība studiju pārtraukšanas gadījumos

1. Ja studējošais veicis studiju maksas samaksu, bet vēlas pārtraukt studijas pēc paša vēlēšanās, tad:
	1. lai saņemtu atpakaļ pārmaksāto studiju maksas daļu, studējošajam līdz semestra 16. nedēļas beigām ir tiesības iesniegt attiecīgās fakultātes dekānam vai filiāles vadītājam attiecīgu iesniegumu, norādot studiju pārtraukšanas iemeslu un konta numuru, uz kuru pārskaitīt atmaksājamo summu;
	2. iesniegumu lietvedis pievieno studējošā lietai LUIS un ievieto DVS “Namejs”;
	3. fakultātes dekāns, viņa pilnvarota persona vai filiāles vadītājs vienas nedēļas laikā no saņemtā dokumenta reģistrācijas datuma pieņem lēmumu par studējošā iesniegumu un izdod rīkojumu par eksmatrikulāciju;
	4. lietvedis informē studējošo par lēmumu;
	5. FUD Grāmatvedība nedēļas laikā pēc dokumenta iesniegšanas apmaksai pārskaita pārmaksāto summu studējošajam uz iesniegumā norādīto kontu;
	6. ja studējošais veicis studiju maksas samaksu, bet semestra laikā studējošajam ir piešķirts studiju pārtraukums, tad lietvedis informē studējošo par pārmaksātās summas, kura ir pārcelta uz nākamo periodu, apmēru.

# Studiju maksas parāda vai pārmaksas aprēķina algoritms

1. LUIS tiek veikts aprēķins par studējošā samaksātās studiju maksas izmantoto summu (turpmāk – izmantotā summa) pēc šādas formulas – semestra maksa, reizināta ar dienu skaitu no semestra sākuma līdz eksmatrikulācijas datumam un izdalīta ar dienu skaitu semestrī ([semestra maksa] x [dienu skaits no semestra sākuma līdz eksmatrikulācijas datumam] / [dienu skaits semestrī]).
2. Ja studējošā samaksātā studiju maksa par attiecīgo semestri pārsniedz izmantoto summu, tad LUIS tiek veikts aprēķins studiju maksas pārmaksātajai summai pēc šādas formulas: samaksātā summa mīnus izmantotā summa ([samaksātā summa] - [izmantotā summa]).
3. Ja studējošā samaksātā studiju maksa par attiecīgo semestri ir mazāka par izmantoto summu, tad LUIS tiek veikts aprēķins par parāda summu pēc šādas formulas: izmantotā summa mīnus samaksātā summa ([izmantotā summa] - [samaksātā summa]).

**XI.** **Studējošie, kuri brīvprātīgi pieteikušies valsts aizsardzības dienestā (VAD) un to pabeiguši**

41. Studiju sākšanai, turpināšanai vēlākos studiju posmos un atjaunojoties pēc akadēmiskā pārtraukuma, kura laikā studējošais brīvprātīgi pieteicies un atvaļinājies no valsts aizsardzības dienesta (turpmāk – VAD), noteikta šāda valsts budžeta finansētas vietas (turpmāk – budžeta vieta) piešķiršanas kārtība šādās LU studiju programmās – īsā cikla profesionālās augstākās izglītības, pirmā cikla augstākās izglītības un otrā cikla augstākās izglītības programmas, kuras īsteno pēc vidējās izglītības ieguves:

41.1. studiju programmās un studiju formās, kurās paredzētas budžeta vietas, piesakoties kopējā uzņemšanas kārtībā, VAD studējošais ārpus konkursa iegūst budžeta vietu no uzņemšanā noteiktā budžeta vietu skaita;

41.2. studiju programmās un studiju formās, kurās nav paredzētas budžeta vietas, piesakoties kopējā uzņemšanas kārtībā, VAD students iegūst maksas vietu konkursa rezultātā, bet tiek reģistrēts studijām uz budžeta vietu;

41.3. piesakoties studijām papilduzņemšanā vai piesakoties studiju turpināšanai vēlākos posmos, VAD studējošais iegūst brīvu budžeta vietu, ja tāda programmā ir palikusi, vai maksas vietu konkursa rezultātā (ja brīvu budžeta vietu nav), bet tiek reģistrēts studijām uz budžeta vietu;

41.4. šo noteikumu XI nodaļā minēto maksas vietu izmaksas paredz ikgadējā LU budžetā un sedz no LU centralizētajiem līdzekļiem.

42. Studējošajam, kurš akadēmiskā pārtraukuma laikā brīvprātīgi pieteicies VAD, fakultāte paredz budžeta vietu pēc atgriešanās no akadēmiskā pārtraukuma, neatkarīgi no studējošā iepriekšējā studiju finansējuma veida.

*/ LU 08.07.2025. rīkojuma Nr. 1-4/305 redakcijā/*

Pielikums

Latvijas Universitātes studiju maksas noteikumiem

**Studiju maksas grafiki**

|  |  |  |
| --- | --- | --- |
| **Semestris** | **Summa** | **Maksājuma datums** |
| **Studējošajiem fakultātēs** |  |  |
| 1. maksājums | Semestra summa | Nedēļa pēc līguma noslēgšanas |
| rudens semestra 1. maksājums | ½ no semestra summas | 15.09. |
| rudens semestra 2. maksājums | ½ no semestra summas | 01.11. |
| pavasara semestra 1. maksājums | ½ no semestra summas | 15.02. |
| pavasara semestra 2. maksājums | ½ no semestra summas | 01.04. |
| **Studējošajiem filiālēs** |  |  |
| 1. maksājums | ¼ no semestra summas | Nedēļa pēc līguma noslēgšanas |
| rudens semestra 1. maksājums | ¼ no semestra summas | 15.09. |
| rudens semestra 2. maksājums | ¼ no semestra summas | 01.10. |
| rudens semestra 3. maksājums | ¼ no semestra summas | 01.11. |
| rudens semestra 4. maksājums | ¼ no semestra summas | 01.12. |
| pavasara semestra 1. maksājums | ¼ no semestra summas | 15.02. |
| pavasara semestra 2. maksājums | ¼ no semestra summas | 01.03. |
| pavasara semestra 3. maksājums | ¼ no semestra summas | 01.04. |
| pavasara semestra 4. maksājums | ¼ no semestra summas | 01.05. |
| **Ārvalstu studējošajiem** |  |  |
| 1. maksājums | Semestra vai gada summa | 2 nedēļas pēc līguma noslēgšanas |
| Pārējie maksājumi | Semestra vai gada summa | Līdz attiecīgā perioda sākumam |